## ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՈՒՄ**

**2016 թվականի N -Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2008 ԹՎԱԿԱՆԻ ՀՈՒԼԻՍԻ 24-Ի N 830-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

Հայաստանի Հանրապետության կառավարությունը ***որոշում է.***

1. Հայաստանի Հանրապետության կառավարության 2008 թվականի հուլիսի 24-ի «Հայաստանի Հանրապետության պետական մարմինների, պետական հիմնարկների և պետական ոչ առևտրային կազմակերպությունների ծառայողական (բացառությամբ պաշտոնատար անձանց կամ աշխատողների սպասարկման համար չնախատեսված հատուկ նշանակության) ավտոմեքենաների առանձին չափորոշիչներ հաստատելու մասին» N 830-Ն որոշման հավելվածի I խմբի 4-րդ կետում «Հայաստանի Հանրապետության վճռաբեկ դատարանի նախագահ» բառերից առաջ լրացնել «Հայաստանի Հանրապետության մարդու իրավունքների պաշտպան,» բառերը:
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՎԱՐՉԱՊԵՏ Կ. ԿԱՐԱՊԵՏՅԱՆ**

ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2008 ԹՎԱԿԱՆԻ ՀՈՒԼԻՍԻ 24-Ի N 830-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1. **Ընթացիկ իրավիճակը և իրավական ակտի ընդունման անհրաժեշտությունը**

ՀՀ կառավարության 2008 թվականի հուլիսի 24-ի N 830-Ն որոշմամբ սահմանվել են ՀՀ պետական մարմինների, պետական հիմնարկների, պետական ոչ առևտրային կազմակերպությունների ավտոմեքենաների առանձին չափորոշիչները` համաձայն նույն որոշմամբ հաստատված հավելվածի: Որոշման հավելվածը նախատեսում է պետական մարմինների, պետական հիմնարկների և կազմակերպությունների այն պաշտոնատար անձանց սպառիչ ցանկը, ում ծառայողական ավտոմեքենաների չափորոշիչները պետք է համապատասխանեն Կառավարության որոշմամբ սահմանված պահանջներին: Այդ ցանկում, սակայն, ներառված չէ ՀՀ մարդու իրավունքների պաշտպանը: Մարդու իրավունքների պաշտպանի գործունեության` Սահմանադրությամբ և օրենքով նախատեսված երաշխիքների ապահովման պահանջը ենթադրում է նաև վերջինիս գործունեությանն առնչվող տեխնիկական բավարար ապահովվածություն, այդ թվում` պետության կողմից սահմանված չափորոշիչներին համապատասխանող ծառայողական ավտոմեքենայի ձեռքբերման հնարավորություն, ինչն իր հերթին պայմանավորում է Կառավարության որոշման մեջ նախատեսվող լրացման անհրաժեշտությունը:

1. **Առաջարկվող կարգավորման բնույթը**

Սույն նախագծով առաջարկվում է Կառավարության 2008 թվականի հուլիսի 24-Ի N 830-Ն որոշմամբ հաստատված հավելվածում ներառել նաև ՀՀ մարդու իրավունքների պաշտպանին:

1. **Ակնկալվող արդյունքը**

Նախագծով առաջարկվող լրացման արդյունքում կնախատեսվի ՀՀ մարդու իրավունքների պաշտպանի բնականոն գործունեության համար անհրաժեշտ բավարար տեխնիկական ապահովվածության հնարավորություն և իրավական բացի լրացում:

ՏԵՂԵԿԱՆՔ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2008 ԹՎԱԿԱՆԻ ՀՈՒԼԻՍԻ 24-Ի N 830-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ

«Հայաստանի Հանրապետության կառավարության 2008 թվականի հուլիսի 24-ի N 830-ն որոշման մեջ լրացում կատարելու մասին» ՀՀ կառավարության որոշման նախագծի ընդունման կապակցությամբ այլ նորմատիվ իրավական ակտեր ընդունելու անհրաժեշտություն չկա:

ՏԵՂԵԿԱՆՔ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2008 ԹՎԱԿԱՆԻ ՀՈՒԼԻՍԻ 24-Ի N 830-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԲՅՈՒՋԵՆԵՐՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

«Հայաստանի Հանրապետության կառավարության 2008 թվականի հուլիսի 24-ի N 830-ն որոշման մեջ լրացում կատարելու մասին» ՀՀ կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի պահանջվում:

**ՀՀ կառավարության որոշման նախագծի վերաբերյալ**

**շահագրգիռ մարմիններից ստացված առարկությունների և առաջարկությունների ամփոփման վերաբերյալ**

|  |  |  |  |
| --- | --- | --- | --- |
| **Առարկության, առաջարկության հեղինակը,****գրության ստացման ամսաթիվը, գրության համարը** | **Առարկության.առաջարկության բովանդակությունը** | **Եզրակացու-թյուն** | **Կատարված փոփոխոությունները** |
| 1 | **2** | **3** | **4** |
| ՀՀ ֆինանսների նախարարություն  |  Առաջարկություններ և դիտողություններ չունի |
| ՀՀ արդարադատության նախարարություն  |  Առաջարկություններ և դիտողություններ չունի |